पाएं अपने शहर की ताज़ा ख़बरें और फ्री ई-पेपरडाउनलोड करें
पूर्व शिक्षा मंत्री और अजमेर उत्तर के विधायक वासुदेव देवनानी ने जेएलएन अस्पताल में ऑक्सीजन कंसेंट्रेटर खरीदने के लिए विधायक स्थानीय क्षेत्र विकास योजना के तहत 5.84 लाख रुपए और स्वीकृत किए हैं। पहले वे 15 लाख रुपए की मंजूरी दे चुके थे इस तरह इस काम के लिए अब तक 20.84 लाख रुपए स्वीकृत किए जा चुके हैं।
जेएलएन के प्रिंसिपल और सामूहिक चिकित्सालय संघ अजमेर के नियंत्रक के तकमीने के आधार पर जिला परिषद के सीईओ को 5.84 लाख रुपए की मंजूरी विधायक कोष से और भेज दी गई है। उन्होंने बताया कि इसके अलावा पंचशील स्थित सामुदायिक स्वास्थ्य केंद्र में ऑक्सीजन प्लांट लगाने के लिए 25 लाख रुपए की स्वीकृति भी पहले दी जा चुकी है। इस तरह कोरोना महामारी के दौरान चिकित्सा सेवाओं के लिए अब तक 45.84 लाख रुपए की मंजूरी दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn